پولیس لە بەیاننامەیگ رەسیە ئاژانس شەفەق نیوز وت: پولیس پارێزگای دیوانیە، ژنیگ لە چنگ بڕفنەیلی لە ناوچەی گەڕەک جەمهوری نزیک مزگەفت حەکیم، شەفەق ئمڕوو، ئازاد کرد.
وتیش: دوو توومەتبار ژنیگ رفانن، دویای رەسین ئاگاداری وە پولیس، خاڵ وەشکین بڵاو کریا، و شیوەی ماشینەگە دریا لایەنەیل ئەمنی، و پولیس توەنست ئازادی بکەێد، و بایی یەک مەلیۆن دینار و پەنجسەد و پەنجا هەزار دینار وەگەرد ١٠٠ دۆلار ئەمریکی و چەقوویگ، و کەرەستەی وەکارهاوردن هوشبەری وەپیان گرد.
بەیاننامەگە وتیش: ریکارەیل یاسایی وەگەرد توومەتبارەیل جیوەجی کریا و دریانە دەس بەش دژەتاوان.
